**Vedtekter for Bøen barnehage SA**

**Barnehagevedtektene er sist endret i styremøte 11.03.2024.**

**EIERFORHOLD**

Bøen barnehage er en privat barnehage som eies og drives av foreldrene i et samvirkeforetak. Styrer/ daglig leder i barnehagen har eierstyret som sin overordnede.

Organisasjonsnummer: 971490233

**FORMÅL**

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

Barnehagen skal drives i samsvar med gjeldende lover, forskrifter, retningslinjer og kommunale vedtak som gjelder privat barnehagedrift, barnehagens vedtekter og årsplan.

**OPPTAKSMYNDIGHET**

Styrer foretar opptak av barn i barnehagen.

**OPPTAKSPERIODE, OPPSIGELSE OG HEVING.**

Søknadsfrist er 1. mars for hovedopptak i august. Det er supplerende opptak hele året.

Opptaksperioden er 1. august til 31. juli. I samsvar med barnehageloven § 17 skal alle barnehager i kommunen samarbeide om opptak av barn. Jamfør § 16 har alle barn rett til plass i den kommunen der de er bosatt. Retten til plass forutsetter at det er søkt om plass ved hovedopptaket, og at barnet fyller ett år innen utgangen av november. Søker har rett til fortsatt å stå på venteliste til sitt første eller andre ønske om plass dersom man ikke har fått tilbud om en av disse ønskene.

Det skal søkes på nettet, www.modum.kommune.no – barnehage og skoler – barnehageportal – søknad om plass.

Barn som har fått plass beholder denne inntil den sies opp, eller lengst frem til skolepliktig alder.

Gjensidig oppsigelsestid på barnehageplass er en måned fra den 1 i måneden. Oppsigelse skal skje skriftlig.

Oppsigelse fra foresattes side etter 1.mars løper ut juli måned. Dersom barnehagen får inn nytt barn i oppsigelsesperioden, skal betalingsplikten i oppsigelsestiden reduserer forholdsmessig.

Oppsigelse fra barnehagens side krever saklig grunn og skal skje skriftlig.

Ved gjentatte mislighold kan barnehageplassen sies opp med øyeblikkelig virkning.

Følgende prioriteres ved opptak:

Dersom barnehagen ikke kan tilby plass til alle som søker skal det skje etter følgende prioritetsrekkefølge:

1.Ihht. barnehageloven § 18 har barn med nedsatt funksjonsevne og barn som det er fattet vedtak om etter barnevernsloven§5-1 første ledd bokstav a-d, §3-1 og §3-4 første ledd bokstav b, har rett til prioritet ved opptak i barnehage.

2. Søsken av barn som allerede har plass i barnehagen prioriteres også før nye barn. (hvis to barn står likt her er det hvilke søsken som har hatt plass lengst i barnehagen og videre hvor lenge barnet har stått på søkeliste). Søsken som blir ett år etter 31.08, prioriteres foran de med rett til plass ihht §16 i Barnehageloven.

3. Barn av fast ansatte.

**Styret** gir ansatte fortrinnsrett ved opptak av barn, dersom dette er viktig for å få besatt stillinger. Barn av ansatte som blir ett år etter 31.08.prioriteres foran de med rett til plass ihht §16 i Barnehageloven.

4. Barn som skal begynne på skolen til neste år.

5.Søknadsdato er avgjørende ved ellers like forhold:

- Søknadsdato på venteliste.

-Alder, fra eldst til yngst.

-Tilknytning til Sysle skolekrets.

-Prioritet.

Hovedregelen er å ta inn barn som har rett til plass ihht §16 i barnehageloven.

-Hvis to barn står likt er det hvilke barn som har hatt plass lengst i barnehagen og videre hvor lenge barnet har stått på søkeliste. Dersom to barn står likt og er påført ventelisten samme dag, skal opptak avgjøres ved loddtrekning, som foretas av daglig leder og en representant fra Styret.

**FORELDRERÅD OG SAMARBEIDSUTVALG**

Foreldrerådet består av foreldre/foresatte til alle barna i barnehagen. Foreldrerådet skal fremme fellesinteressene til foreldrene og bidra til at samarbeidet mellom barnehagen og foreldregruppen, skaper et godt barnehagemiljø. Foreldrerådet velger 2 representanter til SU.

Det avholdes foreldrerådsmøte hver høst ved oppstart av nytt barnehage år, og på våren har vi årsmøte. Ellers kan foreldrerådsmøte avholdes ved behov, med minst en ukes varsel. Det skal føres referat fra hvert møte

Samarbeidsutvalget (SU) skal være et rådgivende, kontaktskapende og samordnede organ. Utvalget skal arbeide for å fremme samarbeidet mellom barnehagen og hjemmene.

1. SU skal forelegges saker og har rett til å uttale seg i saker, som er av viktighet for barnehagens innhold, virksomhet og forholdet til foreldrene. SU skal med utgangspunkt i rammeplan, fastsette en årsplan for den pedagogiske virksomheten. Andre saker av viktighet er f.eks. forslag til budsjett, driftsendringer, arealutnyttelse.

SU har rett til å uttale seg dersom barnehagen må søke om dispensasjon fra normen om pedagogisk bemanning. SUs uttalelse skal legges ved eiers søknad om dispensasjon. SU har i hovedsak en rådgivende funksjon, men unntak av årsplan. Saker som gjelder arbeidstakers arbeidsforhold, opptak av barn og lignende skal ikke behandles av SU.

1. SU skal ha 7 medlemmer, med 5 representanter fra foreldrene/ eiere, og 2 fra de ansatte.
2. SU konstituerer seg selv, og velger selv sin leder. Som SUs vedtak/rådgivende uttalelse gjelder det som flertallet av de møtende, har stemt for. Ved stemmelikhet gjelder det som lederen har stemt for. Er lederen ikke til stede, gjelder det som møteleder har stemt for.
3. Ved opphør av virksomheten, skal evt. overskudd, tilfalle Grendelaget eller grunneier.

Møter i SU holdes når SUs leder eller barnehagen finner det nødvendig.

Det føres egen protokoll for SU, som skal inneholde de råd og uttalelser som Su har kommet med. Protokollen er tilgjengelig kun for SUs medlemmer, styret, daglig leder og de personer samarbeidsutvalget gir tilgang.

Barnehagens styrer og barnehagens daglige leder, har sammen med styre leder, signatur og prokura rett.

**ÅPNINGSTID**

Bøen barnehage har totalt 24 plasser og er åpen for barn i alderen 0-6 år. Åpningstiden er fra 06.30 til 16.30. **Ved for tidlig levering eller sen henting påløper et straffegebyr.**

Barnehagen holder stengt i jule- og påskeuka, samt tre uker på sommeren.
Ellers er barnehagen åpen alle vanlige arbeidsdager, utenom de fem
planleggings dagene.

**DUGNAD**

Foreldre/ foresatte som benytter seg av barnehageplass plikter til:

* Å delta på 2 dugnader pr. barnehageår. Har foreldre/foresatte ikke mulighet til å delta på fellesdugnad, kan man utføre arbeidsoppgaver før eller etter dugnaden ved avtale. Blir ikke dette utført medfører det en bot på 1500,- pr dugnad.
* Å selge en lodd bok til grøtfesten eller en annen form for dugnad som gir en inntekt. Pris pr. dags dato er kr 1000,- + gevinst

**FORELDREBETALING**  Barnehagen følger kommunens betalingssatsene for barna. Betalingen skjer forskuddsvis innen den 15. hver måned. Det betales for 11 måneder pr barnehageår, juli er betalingsfri måned. Betalingen påløper også for unyttet plass, dersom denne ikke er sagt opp. Blir avgiftene ikke betalt på foreskrevet måte, sender styreren melding om dette til foreldrene. De foresatte gjøres kjent med at så fremt betaling ikke finner sted derpå følgende måned, vil saken bli lagt fram for Foreldrerådet/Samarbeidsutvalget, som kan fatte vedtak om at barnet mister plassen.

Barnehagen gir søsken moderasjon jfr Lov om barnehager§20 og eventuelle kommunale bestemmelser. Foreldre/foresatte kan søke om friplass/redusert betaling etter kommunens regler.

Søknadskjema for friplass/redusert betaling ligger på kommunens hjemmeside under barnehage – skjema. Ved elektronisk innsending er adressen; post@modum.kommune.no.

**AREALFASTSETTELSER**

Barnehagens leke – og oppholdsareal er satt til 4,0 kvm pr. barn over 3 år og 5,4 kvm for barn under 3 år. Barnehagen har totalt 109 kvadratmeter leke- og oppholdsareal

**HELSEMESSIGE FORHOLD**

Når barnet er sykt eller av andre grunner er fraværende, må det gis beskjed til barnehagen innen kl 09.30. Ved start i barnehagen skal det gis opplysninger om barnets helse. Det forutsettes at barnet har fulgt vanlige undersøkelsesrutiner ved helsestasjon. (Jfr §50 i lov om barnehager.)

**INTERNKONTROLL OG FORSIKRINGER**

Barnehagen har interkontroll for å sikre at kravene i barnehageloven med forskrifter følges. Barnehagen benytter Kriseportalen.

Styrer i barnehagen har ansvaret for at barn og ansatte er ulykkesforsikret.

**POLITIATTEST**

Alle ansatte må fremlegge politiattest før tiltredelse av stilling, jmf. Lov om barnehager §30.

**TAUSHETSPLIKT**

Barnehagens personale, styrer og alle vikarer har undertegnet en taushetserklæring. I følge §44 i «Lov om barnehager».

**ENDRINGER**

Styret i barnehagen kan foreta endringer i barnehagevedtektene. Endring kan gjennomføres med alminnelig flertall i styret. Slik endring skal varsles skriftlig med minst to måneders frist før iverksettelse.

Ved uforutsette hendelser som ulykker, brann og utfordringer som strømbrudd eller isolasjon på grunn av ekstremvær eller lignende. Kan dere foresatte bli ringt etter, og måtte hente barna tidligere fordi barnehagen må holdes steng.

Revidert / godkjent av barnehagestyret våren 2024.